**PARASPORT DANMARK SØGER LANDSTRÆNER TIL SPECIAL OLYMPICS-LANDSHOLDET I HÅNDBOLD**

Vores damelandstræner gennem seks år ønsker at give stafetten videre, og vi søger derfor en landstræner, der skal give voksne håndboldspillere med udviklingshandicap gode oplevelser ved træningssamlinger og stævner i og uden for landets grænser. Næste store mål er deltagelse ved Special Olympics World Games 2023 i Berlin. Du bliver en del af et trænerteam på to, hvor du har hovedansvaret for dameholdet.

**Trænerrollen indebærer:**

* Et meget tæt samarbejde med herrelandstræneren omkring træningssamlinger og stævner
* Udtagelse af spillere i samarbejde med Parasport Danmark
* Planlægning og afvikling af fællestræninger for spillere på forskelligt niveau
* Udvikle holdet såvel som den enkelte spiller under samlinger, stævner og via feedback
* Indgå i et tæt samarbejde med de udvalgte spilleres trænere og netværk

**Dine kvalifikationer:**

* Du er nuværende eller tidligere håndboldtræner
* Du er engageret i dine spilleres udvikling uanset niveau
* Du er interesseret i trivslen såvel som håndboldfærdighederne på holdet

**Vi tilbyder:**

* En trænerrolle for fokuserede, glade og humørfyldte spillere
* Stor indflydelse og ansvar på holdsammensætningen, træningsfokus og det sociale element
* Sportslige og menneskelige udfordringer – med garanti for en masse spændende oplevelser

*Jobbet er ulønnet, men der ydes skattefri godtgørelse og kørselsgodtgørelse.*

Har du spørgsmål eller ønsker noget uddybet, så kontakt Andreas Kronborg, ansvarlig for håndboldlandstrænere i Parasport Danmark: [andreaskronborg@gmail.com](mailto:andreaskronborg@gmail.com) eller tlf. 60 22 61 70

**Ansøgningsfrist pr. mail d. 23. August 2020 til** [**andreaskronborg@gmail.com**](mailto:andreaskronborg@gmail.com)

Ansættelsessamtaler afholdes som udgangspunkt i uge 35 og 36.

**FAKTA** Special Olympics er en verdensomspændende organisation, som arbejder med idræt for personer med udviklingshandicap. Special Olympics-stævner er breddeidrætsstævner for personer med udviklingshandicap med forskellige funktionsniveauer, hvor deltagerne inddeles efter deres aktuelle formåen (kaldet divisionering). Parasport Danmark repræsenterer Special Olympics i Danmark. Læs mere på [www.specialolympics.dk](http://www.specialolympics.dk) og [www.facebook.com/sodanmark](http://www.facebook.com/sodanmark)